Príloha č. 2:

**Všeobecné podmienky zmluvy** (ďalej „**VPZ**“) k Zmluve o podnikateľskom nájme hnuteľných vecí (ďalej ako „Zmluva“ alebo „zmluva“)

Tieto VPZ upravujú zmluvný vzťah medzi prenajímateľom (ďalej v týchto VPZ ako „prenajímateľom“) a nájomcom (ďalej v týchto VPZ ako „nájomcom“) a sú súčasťou Zmluvy. Zmluvne dohodnuté podmienky sú nadradené týmto VPZ, pokiaľ by boli s nimi v rozpore. Ustanovenia zmluvy majú vždy prednosť pred ustanoveniami týchto VPZ.

1/ Stranou sa pre účely zmluvy a týchto VPZ rozumie jednostranný výtlačok/kópia do formátu A4. Formáty väčšie ako A4 sa počítajú ako dva výtlačky A4, formáty menšie ako A4 sa počítajú ako formát A4, pokiaľ nie je stanovené v zmluve inak. Prejazdom sa pre účely tejto zmluvy rozumie jednostranný výtlačok/kópia ľubovoľného formátu (okrem bannerovej tlače). Obojstranná tlač sa počíta ako dva jednostranné výtlačky rovnakého formátu. Iné formáty médií - banner (dlhý formát), veľkoplošné formáty sa počítajú podľa príslušného modelu.

2/ Prenajímateľ bude vykonávať servis v mieste inštalácie zariadenia poskytovaním opráv, dodávkou a montážou náhradných dielov, pravidelnej údržby, výmenou, prevádzkou opotrebiteľných náhradných dielov a zabezpečením dostatočných zásob spotrebného materiálu pre toto zariadenie v rozsahu, čase a termínoch zmluvne dohodnutých.

3/ Opravy a pravidelná údržba zahŕňa kontrolu, prispôsobenie, prácu, cestovné náklady, opravu zariadenia a poskytovanie náhradných dielov zariadení a spotrebného materiálu súvisiaceho s prenájmom zariadení s výnimkou napr. kancelárskeho papiera a spiniek.

4/ Prenajímateľ má právo odmietnuť vykonanie servisných výkonov, ak umiestnenie zariadenia vykonanie týchto prác znemožňuje.

5/ Poskytovanie akýchkoľvek služieb servisu, údržby a pravidelnej údržby zariadenia bude zahájené na základe telefonického alebo e-mailového nahlásenia /prípadne aj cez webové rozhranie/ požiadavky na servisný zásah nájomcom na zákaznícke centrum prenajímateľa, na tel. č. xxxxxxxxxx alebo na email xxxxxxxxxxxx. Ohlásenie musí obsahovať popis požiadavky/závady a označenie zariadenia, v opačnom prípade nie je prenajímateľ povinný poskytnúť služby servisu a údržby. Pracovisko zákazníckeho centra je k dispozícii v po - pia v čase od xxxx do xxxx.

6/ Nájomca sa zaväzuje nahlásiť prenajímateľovi odčítanie stavu počítadla v ktorýkoľvek pracovný deň počas pracovnej doby (úradných hodín), keď ho o to prenajímateľ vopred požiada, a to v prípade, ak služba automatického nahlasovania stavu počítadiel nebude funkčná. Ak tak nájomca neurobí, bude mu prenajímateľ fakturovať priemerný počet výstupov z predchádzajúceho obdobia. Keď prenajímateľ následne od nájomcu dostane odčítanie stavu počítadla, prenajímateľ upraví výšku odhadnutej fakturovanej sumy v ďalšej faktúre. Ak má nájomca dohodnutú službu diaľkovej diagnostiky vykoná sa odpočet počítadiel automaticky v potrebnom čase.

7/ Prenajímateľ garantuje nástup na servisný zásah do 16 pracovných hodín po nahlásení poruchy na zákaznícke centrum.

8/ Prenajímateľom poskytnutý spotrebný materiál je nájomca oprávnený používať iba na zariadenia, na ktoré sa vzťahuje táto zmluva. Všetok dodaný spotrebný materiál je až do jeho zaplatenia alebo vrátenia majetkom prenajímateľa /výhrada vlastníctva/. Výhrada vlastníctva sa nevzťahuje na použitý alebo znehodnotený spotrebný materiál /odpad/. Spotrebný materiál dodaný nad rámec dohodnutého množstva podlieha vyúčtovaniu.

9/ Náhradné diely použité prenajímateľom budú v dobrom technickom stave. Prenajímateľ nadobúda právo k vymeneným náhradným dielom bezplatne v momente ich výmeny.

10/ Prenajímateľ bude v priestoroch nájomcu dodržiavať všetky interné prevádzkové predpisy a pokyny nájomcu, s ktorými ho nájomca preukázateľne oboznámi.

11/ Prenajímateľ je oprávnený kedykoľvek pri zjavnom poškodení zariadenia, zníženia jeho úžitkových vlastností nad rámec obvyklého prevádzkového opotrebenia, hlavne v dôsledku nesprávnej obsluhy, použitia materiálov nedodaných prenajímateľom, vonkajšieho násilia a pod. požadovať náhradu nákladov na uvedené zariadenie do náležitého bezchybného stavu.

12/ Prenajímateľ nezodpovedá za škodu, obchodnú stratu ani ušlý zisk, ktoré nájomcovi alebo jeho právnemu nástupcovi vznikli pôsobením vyššej moci (vojna, sabotáž, rebélia, explózia alebo jej hrozba, prírodná katastrofa, oheň, štrajk a pod.), zvýšením prevádzkových nákladov, prerušením prevádzky, stratou výkonu zariadenia, stratou uložených údajov a z ďalších podobných príčin, ktoré nezavinil prenajímateľ, alebo ak nájomca požaduje výstupy, ktoré sú v rozpore s technickými možnosťami stroja uvedené výrobcom.. Nájomca nie je oprávnený požadovať od prenajímateľa ani náhradu spotrebného materiálu.

13/ Nájomca sa zaväzuje umožniť v rámci bežnej pracovnej doby pracovníkom prenajímateľa prístup k zariadeniu za účelom servisných zásahov a overenia jeho technického stavu.

14/ Nájomca sa zaväzuje pri prevádzke zariadenia používať výhradne spotrebný materiál súvisiaci s prenájmom zariadenia, poskytnutý prenajímateľom, s výnimkou napr. kancelárskeho papiera, spiniek a iných tlačových médií (samolepiace fólie, štítky a pod.). Nájomca zodpovedá za poškodenie zariadenia v prípade, ak použil iný, než prenajímateľom poskytnutý alebo prenajímateľom, príp. výrobcom zariadenia odporučený papier/tlačové médium, alebo iný spotrebný materiál. Použitie neodporučeného spotrebného materiálu sa považuje za vážne porušenie zmluvných podmienok.

15/ Nájomca zodpovedá za škodu, ktorá vznikla v dôsledku manipulácie so zariadením v rozpore s návodom na použitie.

16/ Systémom sa rozumie zariadenie s nainštalovaným hardwarovým príslušenstvom a prípadným programovým vybavením. Software je všetko programové vybavenie dodané dodávateľom nájomcovi. Nájomca je zodpovedný za správne riadenie a využívanie systému, vrátane aplikovania vhodných audítorských kontrol, pracovných metód, opatrení bezpečnosti údajov a záložných postupov softwaru a za zabezpečenie zariadenia.

17/ Nájomca je povinný ubezpečiť sa, že osoby oprávnené používať systém sú adekvátne vyškolené.

18/ Nájomca sa zaväzuje poskytnúť bezplatne všetky prístupné informácie, ktoré bude prenajímateľ potrebovať k poskytnutiu podpornej služby, vrátane evidencie chýb v software, ktoré boli nahlásené prenajímateľovi.

19/ Nájomca sa zaväzuje písomne oznámiť prenajímateľovi zámer presťahovať systémy vopred a konzultovať umiestnenie a podmienky potrebné na správne fungovanie systému v nových priestoroch.

20/ V prípade dodania programového vybavenia k hore uvedenému systému, bude podpora a údržba príslušného softwarového vybavenia riešená samostatne, príslušnou SLA zmluvou alebo licenčnými podmienkami prenajímateľa.

21/ Služby a dodávky, ktoré nie sú predmetom tejto zmluvy alebo sú nad rámec zmluvy, je nájomca povinný objednať samostatne a uhradiť ich cenu podľa platného cenníka prenajímateľa. Aktuálny cenník je nájomcovi k dispozícii k nahliadnutiu. Nájomca je povinný sa informovať o aktuálnych cenách servisu pred vykonaním každej takejto služby, inak sa predpokladá, že je s aktuálnym cenníkom oboznámený.

22/ Nájomca sa zaväzuje, že po dohodnutú dobu viazanosti: a) a) zotrvá v zmluvnom vzťahu s prenajímateľom podľa Zmluvy, ku ktorej sa viažu tieto VPZ a po celú túto dobu bude bez prerušenia využívať služby v súlade s jeho záväzkami a zároveň neuskutoční žiaden taký úkon, ktorý by smeroval k ukončeniu alebo účelom ktorého by malo byť ukončenie platnosti Zmluvy pred uplynutím doby viazanosti b) b) sa nedopustí takého konania, alebo nedá svojím konaním žiaden taký podnet a ani neumožní také konanie, na základe ktorého by prenajímateľovi vzniklo právo odstúpiť od Zmluvy, alebo právo vypovedať Zmluvu z dôvodov nesplnenia alebo porušenia povinností zo strany nájomcu, ku ktorým sa zaviazal v Zmluve vzťahujúcej sa k týmto VPZ, alebo na základe ktorých by mu prenajímateľ bol oprávnený v dobe viazanosti dočasne obmedziť alebo prerušiť poskytovanie služieb (najmä neuhrádzanie faktúr riadne a včas). c) c) bude bez prerušenia využívať služby prenajímateľa podľa Zmluvy vzťahujúcej sa k týmto VPZ a plniť svoje povinnosti z toho vyplývajúce.